CELEX: 52017PC0564
Language: sk
Date: 2017-10-04
Title: Návrh ROZHODNUTIE RADY o pozícii, ktorá sa má v mene Európskej únie prijať na zasadnutí Výboru pre pridruženie v zložení pre otázky obchodu zriadenom Dohodou o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Moldavskou republikou na strane druhej, pokiaľ ide o komplexný plán, ktorý predložila Moldavská republika v súvislosti s vykonávaním dohody v oblasti verejného obstarávania

EURÓPSKA KOMISIA
            V Bruseli4. 10. 2017
            COM(2017) 564 final
            2017/0246(NLE)
            Návrh
            ROZHODNUTIE RADY
            o pozícii, ktorá sa má v mene Európskej únie prijať na zasadnutí Výboru pre pridruženie v zložení pre otázky obchodu zriadenom Dohodou o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Moldavskou republikou na strane druhej, pokiaľ ide o komplexný plán, ktorý predložila Moldavská republika v súvislosti s vykonávaním dohody v oblasti verejného obstarávania
            
               
         
         
            
               DÔVODOVÁ SPRÁVA
            
            
               1.Predmet návrhu
            
            
               Tento návrh sa týka rozhodnutia Rady, ktorým sa určuje pozícia Únie, ktorú má zaujať na zasadnutí Výboru pre pridruženie v zložení pre otázky obchodu v súvislosti s prijatím kladného stanoviska ku komplexnému plánu, ktorý predložila Moldavská republika v súvislosti s vykonávaním dohody v oblasti verejného obstarávania.
            
            
               2.Kontext návrhu
            
            
               2.1.Dohoda o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Moldavskou republikou na strane druhej
            
            
               Cieľom Dohody o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Moldavskou republikou na strane druhej (ďalej len „dohoda“) je prispieť k postupnej hospodárskej integrácii a prehĺbeniu politického pridruženia medzi Moldavskou republikou a Európskou úniou. Dohoda nadobudla platnosť 1. júla 2016.
            
            
               2.2.Výbor pre pridruženie
            
            
               Výbor pre pridruženie je orgán zriadený dohodou, ktorý má podľa článku 438 ods. 3 dohody právomoc prijímať rozhodnutia v prípadoch vymedzených v tejto dohode a v oblastiach, v ktorých naň Rada pre pridruženie delegovala svoje právomoci. Tieto rozhodnutia sú pre strany záväzné, pričom zmluvné strany prijmú náležité opatrenia potrebné na ich vykonanie.
            
            
               Ako sa stanovuje v článku 438 ods. 4 dohody, Výbor pre pridruženie zasadá v zložení pre otázky obchodu s cieľom riešiť všetky otázky obchodu a záležitosti súvisiace s obchodom uvedené v hlave V dohody. Ako sa uvádza v článku 1 ods. 4 rokovacieho poriadku Výboru pre pridruženie a podvýborov (ďalej len „rokovací poriadok“),
                  1
                Výbor pre pridruženie v zložení pre otázky obchodu sa skladá z vyšších úradníkov Európskej komisie a Moldavskej republiky, ktorí sú zodpovední za otázky obchodu a záležitosti súvisiace s obchodom. Zástupca Európskej komisie alebo Moldavskej republiky zodpovedný za obchod a záležitosti súvisiace s obchodom vykonáva funkciu predsedu Výboru pre pridruženie v zložení pre otázky obchodu. Na zasadnutiach sa takisto zúčastňuje zástupca Európskej služby pre vonkajšiu činnosť.
            
            
               Podľa článku 438 ods. 3 dohody a článku 11 ods. 1 rokovacieho poriadku Výbor pre pridruženie prijíma svoje rozhodnutia na základe vzájomnej dohody medzi zmluvnými stranami a po ukončení príslušných vnútorných postupov. Každé rozhodnutie alebo odporúčanie podpíše predseda Výboru pre pridruženie a overia tajomníci Výboru pre pridruženie.
            
            
               2.3.Plánovaný akt Výboru pre pridruženie v zložení pre otázky obchodu
            
            
               Na zasadnutí Výboru pre pridruženie v zložení pre otázky obchodu sa má prijať rozhodnutie, ktorým sa udelí kladné stanovisko ku komplexnému plánu, ktorý predložila Moldavská republika v súvislosti s vykonávaním dohody v oblasti verejného obstarávania (ďalej len „plánovaný akt“).
            
            
               Účelom kladného stanoviska ku komplexnému plánu je zefektívniť aproximáciu právnych predpisov Moldavskej republiky v oblasti verejného obstarávania, ako sa stanovuje v článku 272 dohody. Tento krok je neoddeliteľnou súčasťou procesu vykonávania dohody. Komplexný plán sa bude považovať za referenčný dokument na účely vykonávania dohody zo strany Moldavskej republiky v oblasti verejného obstarávania.
            
            
               Plánovaný akt sa stáva záväzným pre zmluvné strany dohody v súlade s článkom 438 ods. 3 dohody, v ktorej sa stanovuje: „Výbor pre pridruženie bude mať právomoc prijímať rozhodnutia v prípadoch vymedzených v tejto dohode a v oblastiach, v ktorých naň Rada pre pridruženie delegovala svoje právomoci. Rozhodnutia sú pre zmluvné strany záväzné a zmluvné strany prijmú náležité opatrenia na ich vykonanie.“
            
            
               3.Pozícia, ktorá sa má prijať v mene Únie
            
            
               Týmto návrhom rozhodnutia Rady sa určuje pozícia Únie týkajúca sa rozhodnutia, ktorá sa má prijať vo Výbore pre pridruženie zriadenom touto dohodou pokiaľ ide o kladné stanovisko ku komplexnému plánu, ktorý predložila Moldavská republika v súvislosti s vykonávaním dohody v oblasti verejného obstarávania.
            
            
               Kladné stanovisko na zasadnutí Výboru pre pridruženie v zložení pre otázky obchodu ku komplexnému plánu treba na to, aby Moldavská republika zefektívnila aproximáciu právnych predpisov v oblasti verejného obstarávania, ako sa stanovuje v článku 272 dohody.
            
            
               Komplexný plán vzťahujúci sa na verejné obstarávanie, ktorý predložila Moldavská republika, je v súlade s požiadavkami stanovenými v článku 272 ods. 1 a 2 dohody.
            
            
               Tento návrh je v súlade s ostatnými vonkajšími politikami Únie, najmä európskou susedskou politikou a politikou rozvojovej spolupráce vo vzťahu k Moldavskej republike, a dopĺňa ich vykonávanie.
            
         
         
            
               Obchodné a s obchodom súvisiace ustanovenia dohody boli predmetom posudzovania vplyvu ex ante v roku 2009, po ktorom nasledovalo posúdenie vplyvu na udržateľnosť obchodu vykonané GR Komisie pre obchod v roku 2012, pričom výsledky oboch posúdení sa využili v procese rokovaní o dohode DCFTA. Uvedená štúdia potvrdila, že vykonávanie obchodných a s obchodom súvisiacich ustanovení nebude mať negatívny vplyv na Úniu, jej acquis alebo jej politiky a zároveň rozšíri pozitívny vplyv na hospodársky rozvoj v Moldavskej republike. Návrh nemá žiadny negatívny vplyv na hospodársku, sociálnu alebo environmentálnu politiku Únie.
            
            
               Na dohodu sa v tejto fáze nevzťahujú postupy Programu regulačnej vhodnosti a efektívnosti (REFIT), nevyplývajú z nej nijaké náklady pre malé a stredné podniky Únie a ani nepredstavuje nijaký problém z hľadiska digitálneho prostredia.
            
            
               4.Právny základ
            
            
               4.1.Procesnoprávny základ
            
            
               4.1.1.Zásady
            
            
               V článku 218 ods. 9 Zmluvy o fungovaní Európskej únie (ZFEÚ) sa stanovujú rozhodnutia, ktorými sa určujú „pozície, ktoré sa majú prijať v mene Únie v rámci orgánu zriadeného dohodou, keď je tento orgán vyzvaný prijať akty s právnymi účinkami s výnimkou aktov dopĺňajúcich alebo meniacich inštitucionálny rámec danej dohody“.
            
            
               Pojem „akty s právnymi účinkami“ zahŕňa akty, ktoré majú právne účinky na základe pravidiel medzinárodného práva, ktorým sa riadi predmetný orgán. Zahŕňa aj nástroje, ktoré nemajú záväzný účinok podľa medzinárodného práva, ale „môžu rozhodujúcim spôsobom ovplyvniť obsah právnej úpravy prijatej normotvorcom EÚ“
                  2
               .
            
            
               4.1.2.Uplatnenie na tento prípad
            
            
               Výbor pre pridruženie je orgánom, ktorý bol zriadený dohodou, konkrétne Dohodou o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Moldavskou republikou na strane druhej.
            
            
               V článku 272 ods. 3 dohody sa stanovuje, že na základe kladného stanoviska Výboru pre pridruženie v zložení pre otázky obchodu sa tento plán bude považovať za referenčný dokument na účely vykonávania tejto kapitoly. Podľa článku 438 ods. 3 dohody Výbor pre pridruženie má právomoc prijímať rozhodnutia v prípadoch stanovených v tejto dohode. Podľa článku 438 ods. 4 dohody Výbor pre pridruženie zasadá v zložení pre otázky obchodu s cieľom riešiť všetky otázky obchodu a záležitosti súvisiace s obchodom hlavy V tejto dohody.
            
            
               Akt, ktorý sa má na zasadnutí Výboru pre pridruženie v zložení pre otázky obchodu prijať, predstavuje akt s právnymi účinkami. Plánovaný akt bude záväzný pre zmluvné strany v súlade s článkom 438 ods. 3 dohody.
            
            
               Plánovaným aktom sa inštitucionálny rámec dohody nedopĺňa ani nemení.
            
            
               Procesnoprávnym základom navrhovaného rozhodnutia Rady je preto článok 218 ods. 9 ZFEÚ.
            
            
               4.2.Hmotnoprávny základ
            
            
               4.2.1.Zásady
            
            
               Hmotnoprávny základ rozhodnutia podľa článku 218 ods. 9 ZFEÚ závisí predovšetkým od cieľa a obsahu plánovaného aktu, v súvislosti s ktorým sa prijíma pozícia v mene Únie. Ak plánovaný akt sleduje dva ciele alebo obsahuje dve zložky a ak jeden z týchto cieľov alebo jednu z týchto zložiek možno určiť ako hlavnú, zatiaľ čo druhý cieľ alebo druhá zložka je len vedľajšia, rozhodnutie podľa článku 218 ods. 9 ZFEÚ musí byť založené na jedinom hmotnoprávnom základe, a to na tom, ktorý si vyžaduje hlavný alebo prevažujúci cieľ alebo zložka.
            
            
               4.2.2.Uplatnenie na tento prípad
            
            
               Hlavným cieľom a obsahom plánovaného aktu je prijať kladné stanovisko ku komplexnému plánu, ktorý predložila Moldavská republika v súvislosti s vykonávaním dohody v oblasti verejného obstarávania. Hlavný cieľ a obsah plánovaného aktu sa preto vzťahuje na spoločnú obchodnú politiku v súlade s článkom 207.
            
            
               Hmotnoprávnym základom navrhovaného rozhodnutia Rady je preto článok 207 ZFEÚ.
            
            
               4.3.Záver
            
         
         
            
               Právnym základom navrhovaného rozhodnutia Rady je článok 207 v spojení s článkom 218 ods. 9 ZFEÚ.
            
            
               2017/0246 (NLE)
            
            
               Návrh
            
            
               ROZHODNUTIE RADY
            
            
               o pozícii, ktorá sa má v mene Európskej únie prijať na zasadnutí Výboru pre pridruženie v zložení pre otázky obchodu zriadenom Dohodou o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Moldavskou republikou na strane druhej, pokiaľ ide o komplexný plán, ktorý predložila Moldavská republika v súvislosti s vykonávaním dohody v oblasti verejného obstarávania
            
            
               RADA EURÓPSKEJ ÚNIE,
            
            
               so zreteľom na Zmluvu o fungovaní Európskej únie, a najmä na jej článok 207 v spojení s jej článkom 218 ods. 9,
            
            
               so zreteľom na návrh Európskej komisie,
            
            
               keďže:
            
            
               (1)Dohoda o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Moldavskou republikou na strane druhej (ďalej len „dohoda“) bola uzavretá Úniou rozhodnutím Rady (EÚ) 2016/839 z 23. mája 2016
                  3
                a nadobudla platnosť 1. júla 2016.
            
            
               (2)Podľa článku 272 ods. 1 a 2 dohody Moldavská republika predloží Výboru pre pridruženie v zložení pre otázky obchodu v zmysle článku 438 ods. 4 tejto dohody komplexný plán vykonávania kapitoly o verejnom obstarávaní s časovými harmonogramami a cieľmi, súčasťou ktorého budú všetky reformy v rámci aproximácie s acquis Únie a budovania inštitucionálnych kapacít.
            
            
               (3)V článku 272 ods. 3 dohody sa stanovuje, že na základe kladného stanoviska Výboru pre pridruženie v zložení pre otázky obchodu sa tento plán bude považovať za referenčný dokument na účely vykonávania hlavy V kapitoly 8 dohody. Únia vyvinie maximálne úsilie s cieľom pomôcť Moldavskej republike vo vykonávaní tohto plánu.
            
            
               (4)Na zasadnutí Výboru pre pridruženie v zložení pre otázky obchodu sa má prijať rozhodnutie na účely schválenia kladného stanoviska ku komplexnému plánu, ktorý predložila Moldavská republika v súvislosti s vykonávaním dohody v oblasti verejného obstarávania. Podľa článku 438 ods. 3 dohody rozhodnutie uvedeného výboru je pre zmluvné strany záväzné, pričom zmluvné strany prijmú náležité opatrenia potrebné na jeho vykonanie.
            
            
               (5)Je vhodné stanoviť pozíciu, ktorá sa má prijať v mene Európskej únie na zasadnutí Výboru pre pridruženie v zložení pre otázky obchodu, keďže plán predložený Moldavskou republikou je v súlade s požiadavkami stanovenými v článku 272 ods. 1 a 2 dohody. Na zasadnutí Výboru pre pridruženie v zložení pre otázky obchodu má Úniu v súlade s článkom 17 ods. 1 Zmluvy o Európskej únii (ZEÚ) zastupovať Komisia,
            
            
               PRIJALA TOTO ROZHODNUTIE:
            
            
               Článok 1
            
            
               Pozícia, ktorá sa má prijať v mene Únie, sa zakladá na návrhu rozhodnutia zasadnutia Výboru pre pridruženie v zložení pre otázky obchodu, ktorý je pripojený k tomuto rozhodnutiu.
            
            
               Článok 2
            
            
               Toto rozhodnutie je určené Komisii.
            
            
               V Bruseli
            
         
         
            
               
                     Za Radu
               
               
                     predseda
               
            
         
         
            
                  
                     (1)
                  Ú. v. EÚ L 9, 15.1.2015, s. 53. 
               
               
                  
                     (2)
                  Vec C-399/12, Nemecko/Rada, (OIV), ECLI:EU:C:2014:2258, body 61 – 64. 
               
               
                  
                     (3)
                  Ú. v. EÚ L141, 28.5.2016, s. 28.
               
            
      
    ---documentbreak--- 
      
         
               EURÓPSKA KOMISIA
            V Bruseli4. 10. 2017
            COM(2017) 564 final
            PRÍLOHA
            k
            návrhu rozhodnutia Rady
            o pozícii, ktorá sa má v mene Európskej únie prijať na zasadnutí Výboru pre pridruženie v zložení pre otázky obchodu zriadenom Dohodou o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Moldavskou republikou na strane druhej, pokiaľ ide o komplexný plán, ktorý predložila Moldavská republika v súvislosti s vykonávaním dohody v oblasti verejného obstarávania
            
               
         
         
            
               PRÍLOHA
            
            
               Návrh
            
            
               ROZHODNUTIE č. 2/2017 VÝBORU PRE PRIDRUŽENIE V ZLOŽENÍ PRE OTÁZKY OBCHODU EURÓPSKEJ ÚNIE A MOLDAVSKA
            
            
               z/zo ... 2017,
            
            
               ktorým sa udeľuje kladné stanovisko, pokiaľ ide o komplexný plán vzťahujúci sa na verejné obstarávanie
            
            
               VÝBOR PRE PRIDRUŽENIE,
            
            
               so zreteľom na Dohodu o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Moldavskou republikou na strane druhej, podpísanú v Bruseli 27. júna 2014, a najmä na jej článok 272 ods. 3,
            
            
               keďže:
            
            
               (1)Dohoda o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Moldavskou republikou na strane druhej (ďalej len „dohoda“) nadobudla platnosť 1. júla 2016.
            
            
               (2)V článku 272 ods. 1 a 2 dohody sa stanovuje, že Moldavská republika predloží Výboru pre pridruženie v zložení pre otázky obchodu komplexný plán vykonávania právnych predpisov týkajúcich sa verejného obstarávania s časovými harmonogramami a cieľmi, súčasťou ktorého by mali byť všetky reformy v rámci aproximácie právnych predpisov s acquis Únie.
            
            
               (3)V článku 272 ods. 3 sa upresňuje, že kladné stanovisko Výboru pre pridruženie v zložení pre otázky obchodu je potrebné na to, aby sa predmetný komplexný plán stal referenčným dokumentom pre proces vykonávania, t. j. pre aproximáciu právnych predpisov Moldavskej republiky týkajúcich sa verejného obstarávania s acquis Únie.
            
            
               (4)Podľa článku 438 ods. 3 dohody Výbor pre pridruženie má právomoc prijímať rozhodnutia v prípadoch stanovených v tejto dohode. Tieto rozhodnutia sú pre strany záväzné, pričom zmluvné strany prijmú náležité opatrenia potrebné na ich vykonanie. Výbor pre pridruženie bude prijímať rozhodnutia na základe dohody zmluvných strán.
            
            
               (5)Podľa článku 438 ods. 4 dohody Výbor pre pridruženie zasadá v zložení pre otázky obchodu s cieľom riešiť všetky otázky obchodu a záležitosti súvisiace s obchodom v zmysle hlavy V tejto dohody.
            
            
               (6)Komplexný plán vzťahujúci sa na verejné obstarávanie, ktorý predložila Moldavská republika, je v súlade s požiadavkami stanovenými v článku 272 ods. 1 a 2 dohody.
            
            
               (7)Preto je vhodné, aby Výbor pre pridruženie v zložení pre otázky obchodu prijal rozhodnutie, ktorým udelí kladné stanovisko, pokiaľ ide o komplexný plán vzťahujúci sa na verejné obstarávanie, ktorý predložila Moldavská republika,
            
            
               PRIJAL TOTO ROZHODNUTIE:
            
            
               Článok 1
            
            
               Udeľuje sa kladné stanovisko, pokiaľ ide o národnú stratégiu pre verejné obstarávanie na obdobie rokov 2016 – 2020 a akčný plán na jej vykonávanie, ktoré boli prijaté vládou Moldavskej republiky rozhodnutím vlády č. 1332 zo 14. decembra 2016.
            
            
               Článok 2
            
         
         
            
               Toto rozhodnutie nadobúda platnosť dňom jeho prijatia.
            
            
               V … dňa …
            
            
                     
                  
                  
                     
                        Za Výbor pre pridruženie
                     
                     
                  
               
                     
                  
                  
                     
                        predseda